open-index/open-wikipedia-markdown huggingface dataset:
מבנה הצבא הבריטי

בראש **הצבא הבריטי** נמצאת מפקדת הצבא ובראשה ראש המטה הכללי, אלו נמצאים תחת ראש מטה ההגנה כחלק ממשרד ההגנה האמון לצד הצבא הבריטי גם על שאר זרועות הכוחות המזוינים של בריטניה.

שני המרכיבים העיקריים של הצבא הם **צבא היבשה** הכולל את כוחות היבשה הלוחמים של הצבא, ו**פיקוד העורף** הכולל את היחידות האזוריות ויחידות ההכשרה והסיוע ברחבי בריטניה. צבא היבשה מורכב משלוש דיוויזיות, מהן שתי דיווזיות מתמרנות ואחת מוגדרת דיוויזיית זירה המשמשת מסגרת לפיקוד וסיוע במערכה.

## מפקדת הצבא
### צבא היבשה
300px|ממוזער|מבנה הדיוויזיה הראשונה
* **[[הדיוויזיה הראשונה (הממלכה המאוחדת)|הדיוויזיה הראשונה]]**
** צוות קרב חטיבת התקיפה האווירית ה-16
** צוות קרב החטיבה הקלה הרביעית
** צוות קרב החטיבה הממוכנת הקלה השביעית
** החטיבה ה-19 (מילואים)
** חטיבת המודיעין הראשונה
** חטיבת המודיעין החמישית
** חטיבת ההנדסה השמינית
** חטיבת הקשר השנייה
** חטיבת הקשר ה-37
** חטיבת הלוגיסטיקה ה-102
300px|ממוזער|מבנה הדיוויזיה השלישית
* **[[הדיוויזיה השלישית (הממלכה המאוחדת)|הדיוויזיה השלישית]]**
** צוות קרב חטיבת התקיפה וסיור העומק הראשונה
** צוות קרב חטיבת השריון ה-12
** צוות קרב חטיבת השריון ה-20
** חטיבת הלוגיסטיקה ה-101
** חטיבת הארטילריה הראשונה
** חטיבת הקשר ה-11
** חטיבת המשטרה הצבאית הראשונה
* **[[מפקדת הצבא (הממלכה המאוחדת)|מפקדת צבא היבשה]]**
** מרכז לוחמת יבשה
** חטיבת הקשר הראשונה
** החטיבה ה-11
** החטיבה ה-77
** חטיבת המבצעים המיוחדים של הצבא

### פיקוד המסוקים המשותף
* החטיבה האווירית הראשונה

### פיקוד העורף
* הפיקוד האזורי
** החטיבה (האירית) ה-38
** חטיבת הרגלים ה-51 ומפקדת סקוטלנד
** החטיבה (הוולשית) ה-160
* אזור לונדון
* פיקוד הגיוס וההכשרה הראשונית
** יחידת ההכשרה צפון
** יחידת ההכשרה צפון אירלנד
** יחידת ההכשרה סקוטלנד
** יחידת ההכשרה מערב
* מרכז משאבי האנוש של הצבא
* המפקד הכללי של סקוטלנד
* המכללה הצבאית המלכותית בסנדהרסט

### יחידת הסיוע וההכשרה בליז
מסגרת ניהולית ומפקדה השוכנת במחנה פרייס, צפונית לבליז סיטי. המפקדה לא כוללת יחידות בת משלה, אך מנהלת סבבי הכשרה ואימון לוחמה ליחידות הצבא הבריטי וחיל הנחתים המלכותי.

### הצבא הבריטי גרמניה
מסגרת ניהולית שאמונה על הכוחות הבריטים בגרמניה, בהם יחידות סיוע, הנדסה ואימון. המפקדה הוקמה ב-2020 לאחר הצמצום המשמעותי בכוחות הבריטים שהוצבו בגרמניה.

## היררכיית יחידות

## רגימנטים

## קישורים חיצוניים
* מבנה הצבא הבריטי באתר משרד ההגנה.
* היררכיה של יחידות הצבא באתר מוזיאון הצבא הלאומי.

## הערות שוליים

*
*
קטגוריה:סדר כוחות
נקניקיית כרוב

**נקניקיית כרוב** (בצרפתית: **Saucisse aux choux**) היא נקניקיה המיוצרת בקנטון וו בשווייץ.

## מאפיינים

זהו מוצר שרקוטרי מעושן גולמי עם התבגרות נקטעת, העשוי מבשר חזיר, גלדי שומן חזיר מבושלים, כבד חזיר וכרוב לבן. יש לבשל את הנקניקייה על מנת לאכול אותה. היא ארוזה אך ורק במעטפת מעי בקר טבעית בקוטר של 38 עד 44 מ"מ ומשקלה נע בין 300 לבין 400 גרם האחת. צבעה חום זהוב.

## צריכה והגנה

הנקניקייה מלווה לרוב את המאכל פאפט וודואה, מאכל מסורתי, העשוי מכרישה ותפוחי אדמה.

כדי ליהנות ממעמד גאוגרפי מוגן, חייבת כל אצווה לעבור ביקורת קפדנית המעידה שהיא עומדת באיכות והאופייניות הנדרשות הקשורות לכינויים:
* Saucisson vaudois IGP (נקניקיית וודואה)
* Saucisse aux choux vaudoise IGP (נקניקיית כרוב וודואה)

## קישורים חיצוניים

## הערות שוליים

קטגוריה:המטבח השווייצרי
קטגוריה:נקניקיות
קטגוריה:מאכלי בשר חזיר
קטגוריה:מאכלי כרוב
בא בחשבון

**בא בחשבון** (באנגלית:**Gordi and the math invaders**) הוא משחק מחשב ולומדה מבוסס עלילה מסוג "הצבע והקלק", שפותח על ידי חברת קומפדיה ויצא לאור בשנת 1998. המשחק הוא חלק מ"סדרת גורדי החדשה" המבוססת על דמותו של גורדי. במשחק זה, המיועד בעיקר לילדים בגליאי 5–8, ילמד השחקן חשבון בסיסי תוך כדי סיפור העלילה.

## משחקיות ועלילה
המשחק פותח בשנות ה־90 ומטרתו לשלב לימוד יחד עם הנאה ומשחק, שילוב זה היה חדשני ונדיר יחסית לתקופה והוא הביא את שלל משחקי סדרת גורדי בחדשה ובהם בא בחשבון לתפוצה בינלאומית וזכה לגרסאות בעשרות שפות נוספות. פיתוח הסדרה והלומדות נעשה יחד עם מכללת לוינסקי למורים, ופותח בהתאם לתוכנית הלימודים של משרד החינוך באותה תקופה.

במשחק על השחקן לנצח וירוסים הפולשים לתוך מחשבו של גורדי, על ידי פתירת תרגילי חשבון, במשחק ישנם 3 רמות קושי על מנת להתאימם לרמתו הלימודית של השחקן, ככל שהשחקן יפתר תרגילים בצורה נכונה ובמהירות הוא ייתקדם לשלב הבא על להבסת הווירוסים, והשגת ניצחון.

המשחק גם משלב שירים קצביים, ומצריך זריזות ותגובה מהירה בהתאם לרמת הקושי.

## ביקורות
על פי מגזין מחשבים וכיף המשחק זכה בפרס על היותו המשחק הטוב בעולם ללימוד חשבון.

## הערות שוליים

קטגוריה:קומפדיה
קטגוריה:משחקי וידאו שפותחו בישראל
קטגוריה:משחקי וידאו בעברית
קטגוריה:משחקים חינוכיים ממוחשבים
מועצת אנשי הדת הלוחמים

**מועצת אנשי הדת הלוחמים** (בפרסית: **مجمع روحانیون مبارز**) היא מפלגה פוליטית רפורמיסטית איראנית, הנחשבת למפלגת שמאל בפוליטיקה האיראנית.

## היסטוריה
מועצת אנשי הדת הלוחמים נוסדה בשנת 1987, כאשר הפלגים השונים באגודת אנשי הדת הלוחמים, שהייתה המפלגה הפוליטית הפעילה היחידה, התפצלה בין המתונים והקיצוניים יותר. המועצה הייתה במקורה רדיקלית, פופוליסטית, ולא רפורמיסטית, ועסקה ב"יצוא המהפכה" ובקריאה למונופול של המדינה על הכלכלה. החל משנת 2007, המפלגה דוגלת בהגבלות על כוח הפקידות בפוליטיקה האיראנית ובהרחבה מוגבלת של חירויות הפרט.

המפלגה טענה בעבר כי המהפכה האיראנית "סטתה ממטרותיה".

לאחר התפטרותו של מהדי כרובי מתפקיד המזכ"ל, לא היה למפלגה מזכ"ל עד סוף אוגוסט 2005, אז נבחר מוחמד מוסאווי חויניהא למזכ"ל החדש. נשיא איראן לשעבר מוחמד ח'אתמי הוא יו"ר המועצה המרכזית של המפלגה.

## קישורים חיצוניים

## הערות שוליים

קטגוריה:מפלגות שהוקמו ב-1988
קטגוריה:איראן: מפלגות
פנאלאר

**פנאלאר** (בנורווגית: **Fenalår**) הוא מאכל בשר נורווגי מסורתי משומר העשוי משוק טלה מומלח ומיובש.

## מאפיינים

זהו מאכל פופולרי מאוד בנורווגיה ולעיתים קרובות מוגש עם מזון משומר אחר במזנון חג המולד או ביום החוקה הנורווגי. 

זמן השימור/יישון הוא בדרך כלל כשלושה חודשים, אבל פנאלאר עשוי להתיישן במשך שנה או יותר. בחלקים מסוימים של המדינה, במיוחד באזור ווס (יישוב) , השוק מעושן מעט (באמצעות תהליך עישון קר) לפני השימור/יישון כדי למנוע בעיות הקשורות לעובש שעלולות להתרחש בעת ייבוש בשר באקלים לח ומתון. זה עדיין די נפוץ עבור נורווגים רבים להמליח ולשמר את הבשר בבית. המוצר המוגמר הוא בצבע אדום כהה עד חום. פרוסות טריות חתוכות של פנאלאר באיכות גבוהה הן חלקות, רכות ומבריקות במקצת, אך לא לחות. הטעם מעט מתוק ולא מלוח מדי. לבשר חייב להיות טעם בולט, אך לעולם לא מעופש, של בשר כבש. 

## הגשה
בדרך כלל הבשר מוגש כפרוסות דקות, אבל מקובל - במפגשים לא רשמיים - להעביר את השוק סביב השולחן עם סכין חדה קצרה ועבה. כך האורחים פורסים את השוק בעצמם. לפיכך, במערב נורווגיה המנה נקראת spikkekjøtt שפירושה "בשר מגולף", אך ייתכן שמקורו של השם הוא גם מהמילה , לשמר". פנאלאר לפעמים מוגש עם דייסת שמנת חמוצה (rømmegraut), ביצים מקושקשות, שמיר וסלט תפוחי אדמה פושרים על בסיס שמנת ובייגל אפויים בתנור בסגנון ברגן, הם שילובים אופייניים נוספים.

## לקריאה נוספת
* המטבח הנורווגי
* רשימת מנות נורווגיות
* Pinnekjøtt
* Smalahove
* אינגריד אספליד הוביג 

## הערות שוליים

קטגוריה:בשר מיובש
קטגוריה:המטבח הנורווגי
דני רודריגס (1988)

**דניאל "דני" חוסה רודריגס ואסקס** (בספרדית: **Daniel 'Dani' José Rodríguez Vázquez**; נולד ב-6 ביוני 1988) הוא כדורגלן ספרדי המשחק בעמדות הקשר והקיצוני בלגנס.

## קריירה
רודריגס, יליד בטאנסוס, גליסיה, סיים את קריירת נעוריו בדפורטיבו דה לה קורוניה.

ב-27 בינואר 2010 רודריגס שיחק במשחקו הראשון כמקצוען, כששיחק את 25 הדקות האחרונות של ניצחון חוץ 0–1 מול סביליה בגביע המלך. באוגוסט של השנה שלאחר מכן הוא הצטרף לקונקנזה, בליגה השלישית.

ב-24 ביולי 2012 רודריגס חתם עם רייסינג דה פרול, בליגה הרביעית. לאחר שהפך לפותח קבוע בהרכב בתום עונתו הראשונה, חידש את החוזה שלו עד 2015.

ב-2 ביולי 2015 עבר רודריגס לרייסינג דה סנטנדר, גם היא בליגה השלישית, לאחר שהסכים לעסקה לשלוש שנים. ב-27 ביולי בשנה שלאחר מכן הוא עבר לקבוצת הליגה אלבסטה באלומפיה, בהיותו שחקן הרכב כאשר קבוצתו עלתה לליגה השנייה.

ב-8 באוקטובר 2017 הבקיע רודריגס את השער המקצועי הראשון שלו, ובישל את השער המנצח באמצעות בעיטת עונשין בניצחון ביתי 1–2 מול לורקה. ב-18 ביוני שלאחר מכן, הוא חתם על חוזה לשלוש שנים עם מיורקה שעדיין הייתה בליגה השנייה, כשחקן חופשי.

## קישורים חיצוניים

קטגוריה:כדורגלני מיורקה
קטגוריה:גליסיה: ספורט
קטגוריה:כדורגלני ראסינג סנטנדר
קטגוריה:דפורטיבו לה קורוניה
קטגוריה:כדורגלני ראסינג פרול
קטגוריה:כדורגלני אלבסטה
קטגוריה:ספרדים שנולדו ב-1988
פורמוסט

שמאל|ממוזער|200px|לוויין Formosat-1
**פורמוסט** (באנגלית: **Formosat**) היא סדרת לוויינים של טאיוואן. הפרויקט הוא יוזמה של סוכנות החלל של טאיוואן. צי הלוויינים מנוהל על ידי אנשי הסוכנות.

## היסטוריה
בשנות ה-90 של המאה ה-20 סוכנות החלל של טאיוואן החליטה לקדם שיגור לוויין לחלל. הוא קיבל שם Formosat-1. הלוויין היה מסוג חישה מרחוק והיה מיועד לחקר יונוספירה ואוקיינוס. הלוויין נבנה בשיתוף עם חברה אמריקאית TRW (בהמשך נרכשה על ידי נורת'רופ גראמן). הוא שוגר לחלל בשנת 1999 ופעל במשך 5.5 שנים. העברת נתונים התבצע 6 פעמים ביום לתחנות קרקע שנבנו לקראת השיגור.

הלוויין השני בסדרה היה Formosat-2. הוא היה יכול להעביר צילומים ברגישות של 2 מ' בשחור-לבן ו-8 מ' בצבע. הלוויין שוגר לחלל בשנת 2004 ופעל 12 שנים.

בשנת 2006 שוגרה מערכת לוויינים Formosat-3 שכללה 6 לוויינים קטנים. הלוויינים היו מיועדים לחקר אקלים, יונוספירה ושימוש במערכת ניווט לוויינית. פיתוח נעשה ביחד עם גופים בארצות הברית. עלות הפרויקט הייתה כ-100 מיליון $ כאשר סוכנות החלל של טאיוואן סיפקה כ-80% מהסכום. לאחר מספר דחיות השיגור בוצע באפריל 2016. ללוויינים לקח כשנה לעבור למסלול המתוכנן ולהתחיל להעביר נתונים באופן סדיר. במהלך שנת 2007 למספר לוויינים היו בעיות בפאנל סולארי ויכולת לשדר נתונים נפגעה. המערכת כולה הפסיקה לפעול בשנת 2020.

לוויין Formosat-5 היה הראשון שכולו היה מתכנון וייצור מקומי. הוא שוגר בשנת 2017. הלוויין היה מיועד לחקר יונוספירה. הוא היה יכול להעביר צילומים ברגישות של 2 מ' בשחור-לבן ו-4 מ' בצבע. לאחר מספר חודשים התברר שאיכות התמונות אינה טובה. לאחר ביצוע פעולות שיקום העברת צילומים צומצמה רק לתנאי מזג אוויר טובים בלבד.

בשנת 2019 שוגרה מערכת לוויינים Formosat-7 שכללה 6 לוויינים קטנים. הלוויינים היו מיועדים לחקר אקלים, יונוספירה ושימוש במערכת ניווט לוויינית. פיתוח נעשה ביחד עם גופים בארצות הברית. ללוויינים לקח כ-18 חודשים לעבור למסלול המתוכנן ולהתחיל להעביר נתונים באופן סדיר. החל מאוקטובר 2021 המערכת החלה לפעול בהיקף המתוכנן ומאפשרת להגדיל דיוק תחזית מזג האוויר באזור טאיוואן. בשנת 2023 למערכת זו התווסף לוויין Formosat-7R

לשנת 2024 מתוכננים שיגורים של לוויינים מדגם Formosat-8. מדגם זה מתוכנן לשגר 6 לוויינים בתדירות שנתית.

## רשימת לוויינים

## קישורים חיצוניים
* נתוני לוויינים ושיגורים
* פורמסט 1 - תיאור הפרויקט
* פורמסט 2 - תיאור הפרויקט
* פורמסט 3 - תיאור הפרויקט
* פורמסט 5 - תיאור הפרויקט
* פורמסט 7 - תיאור הפרויקט

קטגוריה:לווייני חישה מרחוק
קטגוריה:טאיוואן
Weeping Silence

**Weeping Silence** היא להקת מטאל גותי ממלטה שמנגנת דת'-דום גותי סימפוני. 

הלהקה הוקמה ב-1995 במלטה אך הקליטה דמו ראשון רק בשנת 2000. ב-2008 הוציאה את אלבומה המלא הראשון "End of an Era". בסך הכל הוציאה הלהקה 5 אלבומי אולפן מלאים.

## דיסקוגרפיה

* Deprived from Romance - דמו (2000)
* Demo 2003 - דמו (2003)
* End of an Era - אלבום אולפן (2008)
* Promo 2009 - דמו (2009)
* Theatre of Life - אלבום אולפן (2011)
* For the Unsung - אלבום אולפן (2012)
* Opus IV Oblivion - אלבום אולפן (2015)
* Isles of Lore - אלבום אולפן (2023)

## חברי הלהקה
### נוכחיים
* מריו אלול (Mario Ellul) – גיטרה חשמלית (1995–היום)
* אליסון אלול (Alison Ellul) – קלידים (2006–היום)
* מנואל ספיטרי (Manuel Spiteri) – גיטרות (2009–2018), גיטרת באס (2021–היום)
* דריו פייס טאליאנה (Dario Pace Taliana) – זמר (2013–היום)
* ג'וליאן מאז'יה (Julian Mallia) – תופים (2018–היום)
* גלן פאול פייס (Glenn Paul Pace) – גיטרות (2022–היום)

### לשעבר
* אלפרד בורד (Alfred Burd) – גיטרת באס (1995–1997)
* אנג'לו צמיט (Angelo Zammit) – תופים (1995–2018)
* רפאל גרך (Raphael Grech) – גיטרות (1995–2008)
* טוני פארוגיה (Tony Farrugia) – גיטרות (1995–2009)
* מריו ציליה (Mario Cilia) – קלידים (1995–2001)
* דינו מיפסוד לפר (Dino Mifsud Lepre) – סולן (1995–2001)
* מלקולם קאלוס (Malcolm Callus) – גיטרת באס (1997–1998)
* מארק ואסאלו (Mark Vassallo) – גיטרת באס (1998–2000)
* שון פולאקו (Sean Pollacco) – גיטרת באס (2000–2018)
* רייצ'ל גרך (Rachel Grech) – סולנית, שירה נשית (2001–2012)
* יוזף גרך (Joseph Grech) – סולן גרואלינג (2008–2012)
* דיאן קמנצולי (Diane Camenzuli) – סולנית, שירה נשית (2012–2018)

## קישורים חיצוניים

* 
* 

קטגוריה:להקות מטאל גותי
עגלת שוק

250px|ממוזער|שמאל|עגלות שוק
**עגלת שוק** היא תיק על גלגלים המאפשר נשיאת כמות מסוימת של חפצים, ובדרך כלל משמש לשינוע מוצרים בהליכה ממקום רכישתם ועד לבית הצרכן.

העגלה הבסיסית כוללת תיק שפתחו כלפי מעלה העשוי יריעה מחומר דוחה מים, המורכב על שלד מתכתי התומך בתיק מצידו ומתחתיו, והכולל בתחתיתו שני גלגלים מקבילים ובחלקו העליון ידית המשמשת לגרירת העגלה. בנוסף, כולל השלד רגלית המאפשרת העמדת העגלה בצורה יציבה.

עגלות שוק קיימות במגוון צורות: קיימות עגלות שבמקום תיק הן בנויות ככלוב מתכת, או שילוב של כלוב ותיק. סוג נפוץ של עגלות כולל ארבעה גלגלים, ויש עגלות שוק המולבשות על הליכון. עגלות נוספות כוללות סידור גלגלים המאפשר העלאה קלה בגרם מדרגות.

קיימות עגלות שוק המעוצבות על ידי בתי אופנה (למשל זארה ושאנל).

## ראו גם
* עגלת קניות
* שקית קניות

## קישורים חיצוניים

## הערות שוליים

קטגוריה:תיקים
שוק
שלומי יפרח

**שלומי יפרח** (נולד ב-6 במרץ 1996) הוא שחקן ישראלי. 

## ביוגרפיה
יפרח נולד, גדל והתחנך באשדוד. הוא גדל כילד בסיכון וסבל מבריונות לאחר שאביו הורשע וריצה עונש מאסר ואמו גידלה אותו לבדה.

בגיל 13 החל להשתתף בחוג לתיאטרון בבית הספר למשחק לנוער "יצירתי" בעיר מגוריו. בגיל 16 החל ללמוד בבית הספר למשחק "טכניקה" בתל אביב.

בשנת 2017 שיחק בסדרת הטלוויזיה "מול הקיר" בבימויו של חיים בוזגלו. באותה השנה שיחק כתפקיד אורח בעונה השנייה של הסדרה "האחיות המוצלחות שלי" ששודרה ב-yes.

בשנת 2021 החל לגלם את דמותו של מאור עזרא בדרמת הפשע "השוטרים" ששודרה ב"קשת 12", דמות המבוססת על העבריין מיכאל מור. בשנת 2023 שב לשחק בעונה השנייה והאחרונה של הסדרה.  בנוסף שיחק בדרמה לנוער "זיגי", המשודרת בערוץ "טין ניק" למנויי HOT.

בשנת 2024 השתתף בסדרה "סטודיו אמציה" בכאן חינוכית ובסדרה "פטריק" ברשת 13.

בשנת 2025 החל לשחק בגרסה הבימתית של "צ'רלי וחצי", המבוססת על הסרט, ובה הוא מגלם את דמותו של גדליה שאותו גילם משה איש כסית בסרט.  

בשנת 2026 השתתף בעונה העשירית של תוכנית הריאלטי "המירוץ למיליון" שמשודרת בקשת 12.

יפרח הוא גרוש. מנישואיו נולד בן שמת זמן קצר לאחר לידתו. על עברו המשפחתי המורכב יפרח מספר בהרצאה שהוא מעביר שכותרתה "להעז לחלום".

## פילמוגרפיה
### טלוויזיה

### תיאטרון

## קישורים חיצוניים

* שלומי יפרח באתר ייצוג 1
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקנים ישראלים
קטגוריה:מתחרי המירוץ למיליון (ישראל)
קטגוריה:ישראלים שנולדו ב-1996
קניפ

ממוזער| קניפ, מחממים על לחם מלא
[ממוזער| צלחת קניפ מטוגן במחבת עם [רסק תפוחי עץ]]
**קניפ** (בגרמנית: **Knipp;** באזור האנובר נקרא: **Calenberger Pfannenschlag**) הוא סוג של נקניקייה המיוצרת על ידי ערבוב בשר עם דגנים (Grützwurst) הקשור לפינקל  המגיע מאזור ברמן ומהמטבח של סקסוניה התחתונה בגרמניה.

## מאפיינים

קניפ עשוי מגריסי שיבולת שועל, ראש חזיר, בטן חזיר, גלדי שומן חזיר, כבד וציר ומתובל במלח, פלפל אנגלי ופלפל שחור. קניפ נמכר בדרך כלל ביחידות של 30 ס"מ באורך ו-10–15 ס"מ עובי. הנקניק המעושן נמכר ונצרך לאחר שנצלה, או רק עם לחם, או עם תפוחי אדמה צלויים או מבושלים ומלפפון חמוץ, דלעת חמוצה-מתוקה, רסק תפוחים וסלק או אפילו קר או חם על לחם חיטה מלאה. לפעמים מוגשות פרוסות בוטלוורסט (נקניק דם) פריכות ומטוגנות עם קניפ - המנה הזו ידועה בסכסוניה התחתית בשם Knipp un Büddelwust.

באזור שמורת הטבע Lüneburg Heath, קניפ עשוי מבשר סוג של כבשה שחורה (Heidschnucke) והוא ידוע בשם Heidjer Knipp.

באולדנבורג, קניפ נקרא Hackgrütze.

במשך זמן רב נחשב קניפ ל"אוכל של עניים", שכן הוא עשוי משאריות קצבים.

## קישורים חיצוניים

## הערות שוליים

קטגוריה:המטבח הגרמני
קטגוריה:נקניקים
המועצה המחוקקת של ג'אמו וקשמיר

**המועצה המחוקקת של ג'אמו וקשמיר** (ידועה גם כ**ג'אמו וקשמיר וידהאן פרישד**) הייתה הבית העליון של בית המחוקקים המדינתי של ג'אמו וקשמיר.

## היסטוריה
הגוף המחוקק הראשון בג'אמו וקשמיר הוקם ב-1934. היו בה 33 מושבים נבחרים, 30 ממונים ו-12 חברים רשמיים למחצה.

לאחר הסתפחות המדינה להודו ב-1947 ומלחמת הודו–פקיסטן הראשונה קיבלה המדינה החדשה מעמד אוטונומי למחצה, וב-1951 נערכו בה בחירות לאספה חוקתית, ששימשה גם כגוף מחוקק. האספה החוקתית קיבלה חוקה ופיזרה את עצמה עם כניסת החוקה לתוקף ב-26 בינואר 1957. בחוקה החדשה שקיבלה הוועדה נקבע כי הגוף המחוקק של המדינה יורכב משני בתים, המועצה המחוקקת כבית עליון והאספה המחוקקת כבית תחתון. החוקה קבעה כי במועצה המחוקקת יהיו 36 חברים, 22 נבחרו על ידי חברי האספה המחוקקת, 11 מקשמיר ו-11 מג'אמו, 2 על ידי גופי שלטון מקומי, אחד מקשמיר ואחד מג'אמו, ושניים נוספים על ידי הפראנכים בשני המחוזות. בנוסף, שמונה מונו על ידי המושל.

ב-2019 חוקק חוק ארגון מחדש של ג'אמו וקשמיר, בו הפכה מדינת ג'אמו וקשמיר לשתי טריטוריות איחוד: לדאק וג'אמו וקשמיר. החוק ביטת את המועצה המחוקקת, והפך את האספה המחוקקת לבית היחיד.

## קישורים חיצוניים

## הערות שוליים

קטגוריה:ג'אמו וקשמיר
קטגוריה:בתי מחוקקים של מדינות הודו
קטגוריה:רשויות מחוקקות לשעבר
קטגוריה:בתים עליונים
אגודת אנשי הדת הלוחמים

**אגודת אנשי הדת הלוחמים** (בפרסית: **جامعه روحانیت مبارز**) היא קבוצה פעילה פוליטית באיראן, אך לא מפלגה פוליטית במובן המסורתי.

האגודה מעולם לא נרשמה כמפלגה פוליטית; עם זאת, היא פועלת כחברה מקוטעת ופעלה באופן פעיל בזירת הבחירות, מתחרה על הקולות. היא הייתה מפלגת הרוב בפרלמנט הרביעי והחמישי לאחר המהפכה האיראנית.

לאגודה יש השפעה רבה על מוסדות שאינם נבחרים כגון מערכת המשפט, מועצת שומרי החוקה ומשמרות המהפכה.

## היסטוריה
האגודה נוסדה בשנת 1977 על ידי קבוצה של אנשי דת עם כוונות להשתמש בתרבות ובמסורות האסלאמיות כדי להפיל את השאה. אף על פי שלא ברור מי בדיוק היו החברים המייסדים של הקבוצה, נטען כי נכללו בהם עלי ח'אמנאי, מורתזא מוטהארי, מוחמד בהשתי, מוחמד-ג'וואד באהונר ואכבר האשמי רפסנג'אני.

האגודה הייתה אחת הקבוצות הרפובליקניות הבודדות שפעלו טרם מלחמת איראן–עיראק. לאחר פירוק מפלגת הרפובליקה האסלאמית הייתה האגודה הארגון הפוליטי הפעיל היחיד במדינה. עם הופעתן של חילוקי דעות בין הפלגים בממשלתו של מיר-חוסיין מוסאווי, הארגון חולק, וב-1988 הוקמה ההתאחדות של אנשי הדת הלוחמים.

האגודה סובלת ממחלוקות לא פתורות בין האליטות שלה. חסן רוחאני, נשיא איראן מאז 2013, היה חבר בסיעה למרות שהוא לא פעיל ולא השתתף בישיבות הרגילות שלהם מאז הבחירות השנויות במחלוקת לנשיאות ב-2009, דבר שנכון גם לגבי אכבר האשמי רפסנג'אני. אולם האגודה תמכה ברפסנג'אני ורוחאני בבחירות למועצת המומחים האיראנית ב-2016 וכללה את שניהם ברשימתה,  למרות גיבוי יריבו של רוחאני, אברהים ראיסי, בבחירות לנשיאות ב-2017.

## מטרות ופעילויות
האגודה הפגישה בין אנשי דת ובזארים שהתנגדו למדיניותו החילונית של השאה, ולאחר המהפכה שמה לה למטרה לשמר את המהפכה והישגיה. תמיכה באפוטרופסות של המשפטן האיסלאמי וארגון המדינה הם חלק ממטרות הקבוצה. העמותה אינה מכירה בעצמה כמפלגה פוליטית ומכאן שאין לה כל אסטרטגיה או מדיניות כתובה. האגודה מפרסמת בעיקר את עמדותיה הפוליטיות סביב זמן הבחירות.

לחברי האגודה היו תפקידים חשובים בממשלות השונות של איראן. עד 2004, ארבעה מתוך שמונת נשיאי איראן נבחרו מתוכה.

## תוצאות הבחירות
### מועצת המומחים האיראנית

## קישורים חיצוניים

## הערות שוליים

קטגוריה:אנטי אמריקניזם
קטגוריה:מפלגות שהוקמו ב-1977
קטגוריה:איראן: מפלגות
אלה וורסט

**אַלֶה ווּרְסְט** מילולית "נקניקיית מרצע" (בגרמנית: **Ahle Wurst**) ושמות נוספים, היא נקניקיית חזיר קשה המיוצרת בצפון מדינת הסן, גרמניה.

## מאפיינים
שמה הוא צורה דיאלקטית של **Alte Wurst** - "נקניקייה ישנה". לאלה וורסט יש מעמד גאוגרפי מוגן בגרמניה (g.g.A), הכינוי מותר לשימוש רק עבור נקניקיות המיוצרות באזור צפון הסן סביב בירתה המקומית קאסל.

בהתאם לצורה היא נקראת גם "Stracke" אם הוא מוארך או "Runde" אם הוא עגול.

אלה וורסט היא נקניקייה מבשר חזיר ובייקון. מתובל רק במלח ופלפל שחור, יש הבדלים אזוריים בחומרים ויש קצבים שמוסיפים אגוז מוסקט, ציפורן, סוכר, שום, כמון, רום או ברנדי.

בייצור מסורתי רק חזירים כבדים מעובדים כטריים (כשהבשר עדיין חם) והנקניקייה מיוצרת מנתחי בשר איכותיים. היישון האיטי בלחות גבוהה יחסית הוא סימן ההיכר של הנקניקייה. ניתן לעשן את הנקניקיה או לייבשה באוויר.

## לקריאה נוספת
* רשימת מזונות מעושנים
## קישורים חיצוניים

## הערות שוליים

קטגוריה:המטבח הגרמני
קטגוריה:נקניקיות
קטגוריה:מאכלי בשר חזיר
מרקזפנדי דניזלי

**עירוני מרקזפנדי דניזלי באסקט** (בטורקית: **Merkezefendi Belediyesi Denizli Basket**) היא קבוצת כדורסל טורקית מדניזלי המשחקת בליגת העל הטורקית בכדורסל.

## היסטוריה
הקבוצה נוסדה ב-2017 בשם יוקסקצ'יטה קולג'י והחלה את דרכה בליגה השלישית . לקראת עונת 2018/19 שינתה הקבוצה את שמה למרקזפנדי דניזלי, והיא השלימה עונה סדירה ללא הפסד ב-20 משחקים. בפלייאוף ניצחה הקבוצה את בייליקדוז 2–0, את בולוספור 3–0 ואת ארזורום 3–1, הפסדה היחיד בעונה. בגמר, שנערך ב-13 במאי 2019 בהיכל סינאן ארדם, גברה מרקזפנדי 77–70 על פטהייה בלדייספור, זכתה באליפות ועלתה ל .

עונת 2019/20 הופסקה בעקבות מגפת הקורונה בטורקיה כשמרקזפנדי הייתה במקום השלישי, ובעונה הבאה סיימה הקבוצה במקום הראשון עם מאזן 22–8 ועלתה לליגת העל הטורקית בכדורסל (BSL).

בעונותיה הראשונות שלה ב-BSL סיימה הקבוצה בתחתית הטבלה, אך הצליחה להימנע מירידה כשסיימה מעט מעל המקום ה-15 שמוביל ל-TBL.

## שחקנים
*  מקס היידגר
* נייט ססטינה
* ניקוס רוגקאבופולוס
* ג'הייבה פלויד
* דניאל אוטורו
* אייזיאה מיילס
* אלן אומיץ'

## עונה אחר עונה

## קישורים חיצוניים

## הערות שוליים

קטגוריה:קבוצות כדורסל טורקיות
רופוס בולוק

**רופוס בראון בולוק** (באנגלית: **Rufus Brown Bullock**; ) היה איש עסקים ופוליטיקאי אמריקאי מג'ורג'יה, איש המפלגה הרפובליקנית, שכיהן כמושל ג'ורג'יה ה-46 בשנים 1868–1871, בתקופת השיקום. הוא קרא לשוויון הזדמנויות כלכלי ולזכויות פוליטיות לשחורים וללבנים בג'ורג'יה. הוא גם קידם את החינוך הציבורי לשני הגזעים, ועודד את סלילתן של מסילות ברזל ואת הקמתם של בנקים ומפעלי תעשייה. במהלך תקופת כהונתו כמושל, ביקש בולוק סיוע צבאי פדרלי כדי להבטיח את זכויות העבדים המשוחררים. מהלך זה הפך אותו ל"אדם השנוא ביותר במדינה", והוא נאלץ להימלט ממנה מבלי שהשלים את תקופת כהונתו. לאחר שובו לג'ורג'יה הוא נמצא "לא אשם" בהאשמות בשחיתות, ובמשך שלושה עשורים לאחר מכן הוא היה אזרח פרטי מוערך.
## ראשית חייו
רופוס בולוק נולד בעיירה בית לחם שבמדינת ניו יורק. ב-1857 הוא עבר לאוגוסטה שבג'ורג'יה כדי לעבוד עם חברת הטלגרף אדמס אקספרס.
## קריירה פוליטית
בולוק כיהן כמושל ג'ורג'יה ה-46 בשנים 1868–1871, במהלך תקופת השיקום, והיה המושל הרפובליקני הראשון של המדינה. לאחר שג'ורג'יה אשררה את התיקון ה-14 לחוקת ארצות הברית, הוכרז בחוק הכוללני שמדינות הדרום זכאיות לייצוג בקונגרס כמו שאר מדינות האיחוד. בשל העובדה שהאספה הכללית של ג'ורג'יה הרחיקה 28 נציגים שחורים ומנעה משחורים מלהצביע בבחירות לנשיאות של 1868, איבדה המדינה את זכותה לייצוג בקונגרס. בתגובה לפנייה מצדו של בולוק, הושמה שוב ג'ורג'יה תחת ממשל צבאי כחלק מ"חוק ג'ורג'יה" שנחקק ב-22 בדצמבר 1869. מהלך זה הפך את בולוק לדמות שנואה. לאחר כמה האשמות בשערוריות ולעג שהיו מנת חלקו, הוא אולץ ב-1871 על ידי הקו קלוקס קלאן להתפטר מתפקידו כמושל, והוא חש שיהיה זה נכון עבורו לעזוב את המדינה. במקומו הושבע כמושל נשיא הסנאט המדינתי, הרפובליקני בנג'מין קונלי, שכיהן כמושל בחודשיים האחרונים לכהונתו המתוכננת של בולוק. לאחר תום כהונו של קונולי הושבע הדמוקרט ג'יימס מילטון סמית', ועד לכהונתו של סאני פרדו ב-2003, לא כיהן אף מושל רפובליקני בג'ורג'יה.
## פעילות עסקית
בולוק שימש כנשיא חברת הרכבות מייקון ואוגוסטה ב-1867, והקים את הבנק הלאומי הראשון של אוגוסטה. מאוחר יותר הוא היה לנשיא לשכת המסחר של אטלנטה, וב-1895 שימש כראש הטקס של תערוכת מדינות הכותנה הבינלאומית. בולוק הציג את בוקר טי. וושינגטון, לפני שנשא את נאום "פשרת אטלנטה"  המפורסם שלו.
## מותו
רופוס בולוק נפטר באלביון שבמדינת ניו יורק ב-27 באפריל 1907. הוא נטמן בבית הקברות מאונט אלביון שבעיר. הוא המושל היחידי מאז 1850 שלא מוצג דיוקן רשמי שלו בקפיטול של מדינת ג'ורג'יה.
## לקריאה נוספת

* Entrepreneur for Equality: Governor Rufus Bullock, Commerce, and Race in Post-Civil War Georgia (1994), Russell Duncan, University of Georgia Press.
* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 301


## קישורים חיצוניים
* רופוס בולוק באתר אגודת המושלים הלאומית 
* רופוס בולוק באנציקלופדיה החדשה של ג'ורג'יה 
* רופוס בולוק באתר The Political Graveyard 
* 

## הערות שוליים

קטגוריה:אמריקאים ילידי מדינת ניו יורק
קטגוריה:מושלי ג'ורג'יה
קטגוריה:מושלי מדינות ארצות הברית מהמפלגה הרפובליקנית
קטגוריה:אנשי צבא הקונפדרציה
קטגוריה:אמריקאים שנולדו ב-1834
קטגוריה:אמריקאים שנפטרו ב-1907
חוליית האבטחה של נשיאות הרפובליקה

**חוליית האבטחה של נשיאות הרפובליקה** (בצרפתית: **Groupe de sécurité de la présidence de la République**) היא יחידה השייכת לאגף האבטחה של המשטרה הלאומית של צרפת. משימת היחידה היא לדאוג לסידורי האבטחה והגנתם של נשיא הרפובליקה ואישים נוספים מפני איומים מחוץ ומבית.

## היסטוריה
חוליית האבטחה לנשיאות הרפובליקה הוקמה ב-1983 תחת הז'נדרמריה הצרפתית במהלך נשיאותו של פרנסואה מיטראן. היחידה הוקמה במטרה לייעל את סידורי האבטחה של נשיא צרפת, שעד אז אובטח בידי שירות הנסיעות והאבטחה, אשר הוקם על ידי הנשיא שארל דה גול. עם הקמתה הורכבה החוליה מלוחמי יחידת ההתערבות של הז'נדרמריה הלאומית GIGN, בשנת 1995 החל גיוס שוטרים מהמשטרה הלאומית של צרפת וכוח האדם של החוליה הפך להטרוגני.

לאחר ניסיון ההתנקשות בנשיא ז'אק שיראק במהלך המצעד הצבאי ביום הבסטיליה ב-2002, וכחלק מהליך הפקת לקחים עלה מספר כוח האדם של חוליית האבטחה של נשיאות הרפובליקה ל-60 מאבטחים.

עם כניסתו של ניקולא סרקוזי לנשיאות הוחלט על החזרתם של הז'נדרמים ליחידת GIGN, וחוליית האבטחה הועברה לפיקודה המוחלט של המשטרה הלאומית של צרפת, ובכך גדל כוח האדם של החוליה ל-90 מאבטחים.

ב-2012 במהלך נשיאותו של פרנוסאה הולנד הוקטן מספר המאבטחים ביחידה ל-66 שוטרים. ב-2017 עם היבחרו של עמנואל מקרון לנשיאות הועלו מספר המאבטחים בחוליית האבטחה ל-70 שוטרים.

## תחומי אחריות
חוליית האבטחה של נשיאות הרפובליקה אחראית למספר משימות אבטחה ביניהם:
* נשיא צרפת ובני משפחתו
* מבנה ארמון האליזה והמבנים המקיפים אותו מצדדיו
* נשיאים לשעבר
* אנשים אחרים לפי הנחיות הנשיא.

## ציוד
מאבטחי חוליית האבטחה לנשיאות הרפובליקה חמושים ב:
* אקדח גלוק 17;
* אקדח גלוק 26;
* תת-מקלע מסוג Heckler & Koch MP5
* תת-מקלע מסוג Brügger & Thomet MP9
* רובה סער מסוג Heckler & Koch G36

## גלריה

קובץ:Agents du Groupe de sécurité de la présidence de la République - Carla Bruni.jpg
קובץ:François hollande garde du corps.jpg


## ראו גם
* השירות החשאי (ארצות הברית)
* היחידה הממלכתית לאבטחת אישים ומשלחות (ישראל)
* פיקוד האבטחה (הממלכה המאוחדת)

## קישורים חיצוניים

## הערות שוליים

קטגוריה:ארגוני אבטחת אישים
קטגוריה:צרפת: ארגונים ממשלתיים
קטגוריה:צרפת: צבא וביטחון
קטגוריה:נשיא צרפת
פאו קובארסי

**פָּאוּ קוּבַּארְסִי פארדס** (בספרדית: **Pau Cubarsí Paredes**; נולד ב-22 בינואר 2007) הוא כדורגלן ספרדי המשחק בעמדת הבלם בברצלונה מהלה ליגה ובנבחרת ספרד.

## קריירת מועדונים
קובארסי נולד באסטניול שבמחוז ז'ירונה, קטלוניה, והחל את הקריירה שלו בקבוצת הנוער של ז'ירונה לפני שעבר ללה מאסיה, אקדמיית הנוער של מועדון הכדורגל ברצלונה, ב-2018. ב-1 בנובמבר 2022, בגיל 15 שנים ו-283 ימים, הפך לשחקן השלישי הכי צעיר בהיסטוריה של ברצלונה שעורך בכורה בליגת האלופות לנוער (אחרי לאמין ימאל ואילאש מוריבה) כשפתח בתיקו 1–1 מול ויקטוריה פלזן.

באפריל 2023 התאמן לראשונה עם הקבוצה הבוגרת של המועדון לאחר שזומן על ידי המאמן צ'אבי. ב-8 ביולי חתם על החוזה המקצועי הראשון שלו במועדון, ונכלל בסגל קדם העונה לקראת עונת .

ב-18 בינואר 2024 ערך את הופעת הבכורה בברצלונה, כשעלה בדקה ה-61' בניצחון 3–1 בגביע המלך הספרדי על יוניוניסטאס סלמנקה ואף בישל את השער השני לז'ול קונדה. שלושה ימים לאחר מכן ערך את הופעת בלה ליגה, ופתח בניצחון 4–2 על ריאל בטיס.

ב-12 במרץ 2024 ערך קובארסי את הופעת הבכורה שלו בליגת האלופות, כשפתח בהרכב ונבחר למצטיין המשחק בניצחון 3–1 על נאפולי במשחק הגומלין של שמינית גמר .

## קריירה בנבחרת
קובארסי ייצג את ספרד בנבחרת הלאומיות מגיל 15 עד גיל 17, ושיחק במדיה באליפות אירופה בכדורגל עד גיל 17 ובגביע העולם בכדורגל עד גיל 17 2023.

ב-15 במרץ 2024 זומן על ידי המאמן לואיס דה לה פואנטה לסגל נבחרת ספרד הבוגרת למשחקי הידידות מול  ו, ושבוע לאחר מכן ערך את הופעת הבכורה שלו כשנכנס בדקה ה-83' בהפסד 0–1 לקולומביה.

נכלל בסגל הנבחרת האולימפית של ספרד לטורניר הכדורגל באולימפיאדת פריז (2024), וזכה עימה במדליית זהב.

## תארים
;ברצלונה
*לה ליגה: 
*הסופר קאפ הספרדי: 2025
*גביע המלך הספרדי: 2024/2025

** עד גיל 23**
*מדליית זהב אולימפית: 2024

## קישורים חיצוניים

## הערות שוליים

קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:בלמי כדורגל ספרדים
קטגוריה:כדורגלני נבחרת ספרד
קטגוריה:כדורגלנים ספרדים באולימפיאדת פריז (2024)
קטגוריה:אלופים אולימפיים ספרדים: כדורגל
קטגוריה:ספרדים שנולדו ב-2007
בנג'מין קונלי

**בנג'מין קונלי** (באנגלית: **Benjamin Conley**; ) היה פוליטיקאי אמריקאי מג'ורג'יה, איש המפלגה הרפובליקנית, שמתוקף כהונתו כנשיא הסנאט המדינתי, כיהן מאוקטובר 1871 ועד ינואר 1872 כמושל ג'ורג'יה ה-47 במקומו של רופוס בולוק שאולץ להתפטר. בשנים 1857–1859 הוא כיהן כראש עיריית אוגוסטה.
## ביוגרפיה
בנג'מין קונלי נולד בניוארק, ניו ג'רזי, ובנעוריו עבר לסוואנה, ג'ורג'יה.

בשנים 1857–1859 הוא כיהן כראש עיריית אוגוסטה. ב-1871 הוא כיהן כנשיא הסנאט של ג'ורג'יה, ומתוקף תפקידו על פי חוקת המדינה אז, כאשר התפטר מושל ג'ורג'יה רופוס בולוק מתפקידו ב-30 באוקטובר אותה שנה, הושבע קונלי במקומו וכיהן בחודשיים שנותרו עד לתום תקופת כהונתו המתוכננת של בולוק. עד לכהונתו של סאני פרדו ב-2003, היה קונלי המושל הרפובליקני האחרון של ג'ורג'יה.

בנג'מין קונלי נפטר באזור שנקרא וסט אנד, וכיום הוא חלק מהעיר אטלנטה ב-10 בינואר 1886. הוא נטמן בבית הקברות מגנוליה שבאוגוסטה.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 302


## קישורים חיצוניים
* בנג'מין קונלי באתר אגודת המושלים הלאומית 
* בנג'מין קונלי באתר The Political Graveyard 
* 

קטגוריה:אמריקאים ילידי ניו ג'רזי
קטגוריה:ניוארק (ניו ג'רזי): אישים
קטגוריה:מושלי ג'ורג'יה
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של ג'ורג'יה
קטגוריה:ראשי עיריות בג'ורג'יה
קטגוריה:אמריקאים שנולדו ב-1815
קטגוריה:אמריקאים שנפטרו ב-1886
פרס קרל הגדול

**הפרס הבין-לאומי על שם קרל הגדול אאכן**, ובקצרה: **פרס קרל הגדול**, נוסד ב-14 במרץ 1950, ומוענק מדי שנה לאיש, אנשים או ארגון שתרם תרומה משמעותית למען איחוד ואינטגרציה של אירופה.

בעשורים הראשונים לקיומו, כלל הפרס סכום של 5,000 אירו, ומדליה עם דמותו של קרל הגדול. החל משנת 2007 בוטל הפרס הכספי לטובת פרס מקביל המיועד לבני נוער.

הפרס נקרא על שמו של קרל הגדול. חלוקת הפרס נערכת באופן מסורתי בחג העלייה (המציין את יום עליית ישו השמימה במסורת הנוצרית), באולם ההכתרה של בית העירייה באאכן. ועד המחליטים של 'קרן הפרס הבין-לאומי על שם קרל הגדול אאכן', מורכב מאזרחים, עובדי מדינה ורשויות העיר, והם בוחרים את הזוכים בפרס.

## זוכים
* 2026 –  מריו דראגי
* 2025 –  אורסולה פון דר ליין
* 2024 –  הרב פנחס גולדשמידט
* 2023 –  וולודימיר זלנסקי
* 2022 –  סבטלנה טיכאנובסקאיה
* 2020 –  קלאוס יוהאניס
* 2019 –  אנטוניו גוטרש
* 2018 –  עמנואל מקרון
* 2017 –  טימותי גרטון אש
* 2016 –  האפיפיור פרנציסקוס
* 2015 –  מרטין שולץ
* 2014 –  הרמן ואן רומפיי
* 2013 –  דליה גריבאוסקאיטה
* 2012 –  וולפגנג שויבלה
* 2011 –  ז'אן-קלוד טרישה
* 2010 –  דונלד טוסק
* 2009 –  אנדראה ריקרדי
* 2008 –  אנגלה מרקל
* 2007 –  חאבייר סולאנה
* 2006 –  ז'אן קלוד יונקר
* 2005 –  קרלו אזליו צ'אמפי
* 2004 –  האפיפיור יוחנן פאולוס השני
* 2004 –  פאט קוקס
* 2003 –  ואלרי ז'יסקאר ד'אסטן
* 2002 –  רומנו פרודי
* 2001 –  ג'רג' קונרד
* 2000 –  ביל קלינטון
* 1999 –  טוני בלייר
* 1998 –  ברוניסלב גרמק
* 1997 –  רומן הרצוג
* 1996 –  ביאטריקס, מלכת הולנד
* 1995 –  פרנץ ורניצקי
* 1994 –  גרו הרלם ברונדטלנד
* 1993 –  פיליפה גונזלס
* 1992 –  ז'אק דלורס
* 1991 –  ואצלב האוול
* 1990 –  גיולה הורן
* 1989 –  האח רוג'ר
* 1988 –  הלמוט קול
* 1987 –  הנרי קיסינג'ר
* 1986 –  ז'אק דלור
* 1985 –  פרנסואה מיטראן
* 1984 –  קרל קרסטנס
* 1983 –  הלמוט שמידט
* 1982 –  חואן קרלוס הראשון, מלך ספרד
* 1981 –  סימון וייל
* 1980 –  ברונו קרייסקי
* 1979 –  אמיליו קולומבו
* 1978 –  קונסטנטינוס קרמנליס
* 1977 –  ולטר של
* 1976 –  ליאו טינדמנס
* 1975 –  קרל השישה עשר גוסטב, מלך שוודיה
* 1974 –  מרגרטה השנייה, מלכת דנמרק
* 1973 –  סלבדור דה מדריאגה
* 1972 –  רוי ג'נקינס
* 1971 –  פיט דה יונג
* 1970 –  פרנסואה סידו דה קלוזון
* 1969 –  אליזבת השנייה, מלכת הממלכה המאוחדת
* 1968 –  רנה פלוון
* 1967 –  יוזף לונס
* 1966 –  ינס אוטו קרג
* 1965 –  שארל דה גול
* 1964 –  אנטוניו סניי
* 1963 –  אדוארד הית'
* 1962 –  האפיפיור יוחנן העשרים ושלושה
* 1961 –  וולטר האלשטיין
* 1960 –  ג'וזף בק
* 1959 –  ג'ורג' מרשל
* 1958 –  רובר שומאן
* 1957 –  פול-אנרי ספאק
* 1956 –  לואיג'י אינהודי
* 1955 –  סר וינסטון צ'רצ'יל
* 1954 –  קונראד אדנאואר
* 1953 –  ז'אן מונה
* 1952 –  אלצ'ידה דה גספרי
* 1951 –  הנדריק ברוגמנס
* 1950 –  ריכרד ניקולאוס פון קודנהובה-קלרגי

## קישורים חיצוניים

* 
* 

## הערות שוליים

קרל הגדול
קרל הגדול
קטגוריה:אאכן
סטימבוי

**סטימבוי** (ביפנית: スチームボーイ) הוא סרט פעולה-הרפתקאות-סטימפאנק מונפש יפני בסגנון אנימה משנת 2004 אשר הופק על ידי אולפן האנימציה סאן רייז. הסרט בוים על ידי קצוהירו אוטומו.

הקרנת הבכורה של הסרט התקיימה ב-17 ביולי 2004 ביפן.

הסרט, אשר הופק בתקציב של 26 מיליון דולרים, היה סרט האנימה היקר ביותר שהופק נכון לאותה העת.

## תקציר העלילה
עלילת הסרט מתרחשת בהיסטוריה חלופית של המאה ה-19 בבריטניה בתקופה בה המדינה הייתה בעיצומה של המהפכה התעשייתית. העלילה מתמקדת בממציא הצעיר ריי סטים בן ה-13 המתגורר בעיר מנצ'סטר. אביו וסבו של ריי הם מדענים שהמציאו בעבר את מנועי הקיטור.

בעודו ממתין לשובם של אביו וסבו, השוהים במשך חודשים רבים בארצות הברית שם הם עורכים מחקרים מתקדמים על מנועי הקיטור, ביום אחד ריי מקבל בדואר חבילה מסתורית המכילה מכשיר קטן המכונה "כדור קיטור". ללא ידיעתו של ריי, ההמצאה הופכת למוקד סכסוך בין שני פלגים המעוניינים להשתלט על מקור האנרגיה רב העוצמה שכדור הקיטור מסוגל להפיק.

## מדבבים

## פסקול
הפסקול של הסרט הולחן על ידי סטיב ג'בלונסקי.

## קישורים חיצוניים
* 

## הערות שוליים

קטגוריה:סרטי 2004
קטגוריה:סרטי סטימפאנק
קטגוריה:רכבות בקולנוע
קטגוריה:אנימות ומאנגות הרפתקאות
קטגוריה:סרטי אנימה מ-2004
קטגוריה:סרטי אנימה
קטגוריה:סרטי מדע בדיוני מ-2004
יורי בזמנוב

**יורי אלקסנדרוביץ' בזמנוב** (ברוסית: **Ю́рий Алекса́ндрович Безме́нов,**; 11 בדצמבר 1939 – 5 בינואר 1993) היה אזרח סובייטי-רוסי שעבד בשירות הק.ג.ב. וערק למערב. בזמנוב נודע בזכות ספריו והרצאותיו בדבר ההשקפה ותפיסה העולם של ההנהגה הסובייטית ומדינות דומות אחרות במה שקיבל את השם "תורת החתרנות".

## ביוגרפיה
בזמנוב נולד בברית המועצות בעיירה מיטישצ'י שליד מוסקבה. בגיל 17 החל את לימודיו באוניברסיטה הלאומית של מוסקבה שהייתה בפיקוח הק.ג.ב.. עם סיום לימודיו התחיל בזמנוב לעבוד כמתורגמן בשגרירות ברית המועצות בהודו. לאחר שנתיים הוא נקרא על מנת לשמש כתועמלן ומשתף פעולה של הק.ג.ב. בסוכנות הידיעות רי"א נובוסטי, שידיעותיה הופצו ברחבי העולם לצורכי תעמולה סובייטית, כדי למסור מידע על מדינות אחרות. ב-1969 חזר בזמנוב להודו, הפעם כסוכן KGB במסווה של עיתונאי. עם הזמן למד על דרך הפעולה של הריגול הסובייטי והחל לפקפק בשיטת המשטר הסובייטית, ועקב כך החליט לערוק למערב. בהיותו בניו דלהי התחזה בזמנוב לתייר וברח ליוון, שם הצליח ליצור קשר עם ה-CIA ולאחר מספר חקירות קיבל מעמד של מבקש מקלט ועבר לטורונטו בזהות חדשה – **תומאס דייוויד שומאן** – והחל לעבוד במספר חברות תקשורת עד שנהיה לעצמאי. ב-1981 עבר בזמנוב ללוס אנג'לס, ועקב האווירה השלילית שהייתה בארצות הברית באותה תקופה כלפי ברית המועצות, בזמנוב זכה להתעניינות ציבורית רבה, והחל לכתוב ספרים, לערוך הרצאות ולהופיע בתוכניות טלוויזיה, שבהם הסביר את שיטת הפעולה של הק.ג.ב., ובכלל זה את דרכי הפעולה שנוקטת ברית המועצות כדי לחתור תחת מדינות זרות, שאותן הוא כינה "שיטת החתרנות הסובייטית". דבריו קיבלו במה רחבה גם בקרב מומחים במערב.

בזמנוב חזר לקנדה ושם בילה את שנותיו האחרונות, ונפטר בשנת 1993 בגיל 54. על אף שלאחר עריקתו הוכרז רשמית בברית המועצות כחטוף, לאורך השנים קיבל בזמנוב איומים על חייו מצד ברית המועצות.

## הערות שוליים

קטגוריה:עריקים מהגוש המזרחי
קטגוריה:אנשי ק.ג.ב.
קטגוריה:סובייטים שנולדו ב-1939
קטגוריה:רוסים שנפטרו ב-1993
Everytime You Go Away

"**Everytime You Go Away**" הוא שיר שכתב והלחין דריל הול. הוא בוצע בשנת 1980 על ידי הצמד האמריקאי Hall & Oates אך לא יצא כסינגל. גרסת כיסוי לשיר בביצוע של פול יאנג יצאה כסינגל והפכה ללהיט בינלאומי בשנת 1985, והגיעה למקום הראשון בארצות הברית ולמקום הרביעי בהממלכה המאוחדת.

## גרסת Hall & Oates
הגרסה המקורית של "Everytime You Go Away" הופיעה באלבום של Hall & Oates משנת 1980, *Voices*, ולא יצאה כסינגל. Hall & Oates גם הקליטו אותו עבור אלבום ההופעה שלהם משנת 1985 *Live at the Apollo*.

### קרדיטים
* דריל הול – שירה, קולות רקע, סינתיסייזר
* ג'ון אוטס – קולות רקע, גיטרות 6 מיתרים ו-12 מיתרים
* ראלף שוקט – אורגן
* G.E. סמית' – גיטרה
* ג'ון סיגלר – בס
* ג'רי מארוטה – תופים
* צ'רלי דצ'אנט – סקסופון

## גרסת פול יאנג

הזמר האנגלי פול יאנג הוציא גרסת כיסוי לשיר שיצאה כסינגל שכותרתו "Every Time You Go Away", מתוך אלבום האולפן שלו *The Secret of Association* משנת 1985.

במרץ 1985 הגרסה של יאנג הגיעה למקום הרביעי במצעד הסינגלים הבריטי. השיר בוצע בלייב אייד שנערך באצטדיון ומבלי בלונדון ב-13 ביולי 1985. השיר הגיע למקום הראשון בבילבורד הוט 100 שבועיים לאחר מכן, והיה אחד משני 10 הלהיטים המובילים של יאנג במצעד סינגלי הפופ האמריקאי. "Every Time You Go Away" גם עמד בראש מצעד השירים העכשוויים למבוגרים בארצות הברית במשך שבועיים. הקליפ של השיר זכה בפרסי המוזיקה הבריטית בשנת 1986.

### קרדיטים
* פול יאנג – שירה, קולות רקע
* איאן קיולי – פסנתר אקוסטי, סינתיסייזר
* ג'ון טרנבול – סיטאר חשמלי, גיטרה קלאסית
* סטיב בולטון – גיטרה חשמלית
* פינו פאלאדינו – בס
* מארק פינדר – תופים
* מארק שנטרו – תוף מרים
* ג'ימי צ'יימברס – קולות רקע
* ג'ורג' צ'נדלר – קולות רקע
* טוני ג'קסון – קולות רקע

### מיקומי שיא

## גרסאות כיסוי אחרות
* גלוריה גיינור באלבומה משנת 1986 The Power of Gloria Gaynor
* Blue Room בפסקול הסרט מטוסים, רכבות ומכוניות משנת 1987.
* להקת Kulcha ביצעה גרסת כיסוי לשיר בשנת 1995.
* ג'ורג' בנסון ואל ג'ארו באלבומם Givin' It Up משנת 2006.
* סוזן וונג באלבומה 511 משנת 2009.
* ברברה ג'ונס באלבומה מ-2010 Blue Side Of Lonesome
* לנון סטלה וקווין גארט בסינגל משנת 2020.
* הזמר הג'מייקני-קנדי ג'ורג' בנטון באלבומו Rock and Soul Vol. 1.

## קישורים חיצוניים

## הערות שוליים

קטגוריה:סינגלים מ-1995
קטגוריה:שירים באנגלית
קטגוריה:שירים על פרידה
קטגוריה:בלדות פופ
קטגוריה:שירי גוספל
קטגוריה:שירי רוק קל
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת קולומביה רקורדס
שנג'ואו 16

**שנג'ואו 16** (בסינית: **神舟十六号**, פיניין: **Shénzhōu 16**) היא טיסת חלל סינית ששוגרה ב-30 במאי 2023. החללית נושאת שלושה טייקונאוטים בטיסה לתחנת החלל טיאנגונג לשהייה של כחצי שנה. לראשונה בטיסה השתתף אזרח ולא טייס צבאי.

המשימה כללה ביקור בתחנת החלל, פירוק חלליות מטען, פעילות חוץ-רכבית וביצוע מחקרים.

לפני השיגור חללית שימשה חללית חירום לשנג'ואו 15.

## צוות
* ג'ינג האיפנג - מפקד הצוות
* צ'ז'ו יאנצ'ז'ו - מהנדס טיסה
* גוי האיצ'או - מומחה מטען

## תיאור משימה
החללית שוגרה ב-30 במאי 2023 מכן שיגור מס' LA-4 במרכז שיגור הלוויינים ג'יוצ'ו'אן בעזרת משגר מדגם צ'אנגג'נג 2F. לאחר כ-6 שעות החללית התחברה לתחנת החלל. בהמשך נפתחו הפתחים וצוות החללית עבר לתחנת החלל. באותה עת בתחנת החלל שהה צוות של חללית "שנג'ואו 15". החלה העברה מסודרת של אחריות על תחנת החלל לצוות החדש. ב-3 ביוני חללית "שנג'ואו 15" עם צוותה עזבה את תחנת החלל. צוות "שנג'ואו 16" החל בעבודה הסדירה.

לראשונה צוות תחנת החלל כלל אזרח - גוי האיצ'או שהוא פרופסור למדעי החלל באוניברסיטת בייג'ינג.

במשך פעילות הצוות לתחנת החלל הייתה מחוברת חללית מטען Tianzhou-6 וצוות פעל לפירוק המטען שלה. היא עזבה את תחנת החלל בינואר 2024.

ב-20 ביולי 2023 ג'ינג האיפנג וצ'זו יאנצ'ז'ו ביצעו פעילות חוץ-רכבית שנמשכה כ-8 שעות. במהלך הפעילות הותקנו מצלמות נוספות בחלק החיצוני של תחנת החלל.

ב-12 בספטמבר מתחנת החלל התנתקה חללית מטען Tianzhou-5 והיא נשרפה בכניסה לאטמוספירה.

ב-26 באוקטובר לתחנת החלל הגיע חללית שנג'ואו 17. החל תהליך מסודר של העברת אחריות על תחנת החלל צוות החדש. 

ב-31 באוקטובר חללית התנתקה מתחנת החלל ונחתה בהצלחה באזור מדבר גובי עם אותו צוות שהיה בהמראה.

## קישורים חיצוניים

* תיאור המשימה באתר spacefacts
* סרטון על פעילות חוץ רכבית

קטגוריה:חלליות סיניות
קטגוריה:תוכנית שנג'ואו
קטגוריה:2023 ברפובליקה העממית של סין
קטגוריה:2023 במדע
יהודה קורייאט (השני)

ממוזער|ספר 'מאור ושמש' ליוורנו תקצ"ט
הרב **יהודה קורייאט** (**השני**; סביב ה'תק"ל, 1770 - אדר ה'תר"ו, 1846) היה רב ומשורר מחכמי מרוקו ודיין בליוורנו שבאיטליה. מחבר הספר 'מאור ושמש'. רבו המובהק של רבי אליהו בן אמוזג.
## קורותיו
רבי יהודה נולד בטיטואן לאביו רבי אברהם רפאל במרוקו. בשנת תקמ"ז עבר עם אביו לאצווירא, שם התחתן בו' טבת ה'תק"ן עם מסעודה לבית אבן שטון. סביב שנת תקנ"ג אביו עקר לליוורנו, אך רבי יהודה נשאר במוגאדור. בהמשך בעקבות גזירה של מושל העיר מוגאדור, לא יאוחר משנת תקע"ב, ברח לאיטליה יחד עם אחותו, ושם הדפיס את ספרו של אביו - 'זכות אבות'. בהיותו בליוורנו, כיהן דיין בבית הדין יחד עם רבי יעקב נוניס ואיס, רבי יעקב די מדינא, רבי שם טוב סאמון, ועוד. וכן ישב לצד הדיין רבי אברהם ברוך פאפירנו. וכן היה מחכמי ישיבת 'פרנקו' בעיר.

נפטר באדר ה'תר"ו (1846) בליוורנו.

### משפחתו
רבי יהודה ייחס את עצמו לרבי יהודה בן עטר ולרבי כליפא בן מלכא. מבניו ידועים רבי אברהם קורייאט השלישי שהיה דיין במוגאדור (נפטר בחיי אביו בשנת תר"ה). וכן רבי יצחק מחכמי ליוורנו. 

אחותו קלרה התלאמנה בגיל צעיר, ונדדה עמו ממרוקו לאיטליה, לימים, רבי יהודה גידל ולימד את בנה - רבי אליהו בן אמוזג.

## חיבוריו
* ספרו **'מאור ושמש**' - כולל מקבץ של כמה חיבורים קדמונים בענייני קבלה ודרש, ופירושים שכתב על התורה, נדפס בליוורנו תקצ"ט. אחד החיבורים הוא פירוש קדמון לתפילת 'עלינו לשבח' שמצא בשנת תקע"ו בספרייה של פריז.

## הערות שוליים

קטגוריה:רבנים מרוקאים
קטגוריה:אסואירה: רבנים
קטגוריה:ליבורנו: רבנים
קטגוריה:דיינים
קטגוריה:נפטרים ב-1846
SpaceX Crew-7

**SpaceX Crew-7**  היא המשימה המבצעית השלישית של החללית קרו דרגון אנדורנס מתוצרת SpaceX כחלק מהתוכנית המאוישת המסחרית של נאס"א. המשימה שוגרה ב-26 באוגוסט 2023 על גבי משגר הפאלקון 9 מכן שיגור 39A שבמרכז החלל קנדי.

הצוות הצטרף למשלחת מס' 69 לתחנת החלל הבין-לאומית בפיקוד סרגיי פרוקופייב.

## צוות

### צוות גיבוי
*  מתיו דומיניק - מפקד טיסה
*  מייקל באראט 
*  ג'נט ג' אפס
*  אלכסנדר גרבנקין

## משימה
המועד המקורי לשיגור היה 15 באוגוסט. הוא נדחה מספר פעמים.

ב-26 באוגוסט 2023, חללית קרו דרגון אנדורנס ובה ארבעת חברי צוות המשימה שוגרה בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1081.1) נחת בחזרה במסלול נחיתה מס' 1 בקייפ קנוורל. כ-30 שעות לאחר השיגור, עגנה חללית אל מודול הרמוני שבתחנת החלל הבינלאומית. צוות החללית הצטרף למשלחת מס' 69 לתחנת החלל הבין-לאומית בפיקוד סרגיי פרוקופייב ולאחר סיום פעילותה הם היו חלק של משלחת מס' 70 בפיקוד אנדראס מוגנסן.

לאחר השלמת התוכנית חללית חזרה לכדור הארץ ב-12 במרץ 2024.

## קישורים חיצוניים

* התוכנית המאוישת המסחרית, באתר הרשמי של נאס"א
* המשימה באתר נאס"א
* תיאור המשימה

קטגוריה:דרגון 2
קטגוריה:2023 בארצות הברית
קטגוריה:2024 בארצות הברית
שרון ענב ברומיקר

**שרון ענב ברומיקר** (נולדה ב-1964) היא פרופסור ומרצה לרפואה באוניברסיטה העברית בירושלים, ניהלה את היחידה לטיפול נמרץ כירורגי בבית החולים שערי צדק,  והייתה יו"ר החברה הישראלית להחייאה.

## ביוגרפיה
ברומיקר בוגרת MD בבית הספר לרפואה של האוניברסיטה העברית ובית החולים הדסה (1991) לאחר שסיימה את לימודי הרפואה באוניברסיטה העברית בירושלים, התמחתה בהרדמה ובטיפול-נמרץ כללי במרכז הרפואי הדסה. בהמשך גם קיבלה תואר שני באפידמיולוגיה קלינית, מבית הספר לבריאות הציבור ולרפואה קהילתית ע"ש בראון, האוניברסיטה העברית בירושלים (2013).

בין השנים 1992 ו-2005 עבדה כרופאה בבית החולים הדסה עין כרם, ושימשה כמנהלת ומדריכה של בית-הספר להחייאה של "הדסה". 

בשנת 2005 הצטרפה לבית החולים שערי צדק ומ -2010 עד 2023 ניהלה את היחידה לטיפול נמרץ כירורגי בבית החולים שערי צדק.

ב-2014 הייתה יו"ר הוועדה המדעית של הכנס הבינלאומי התלת-שנתי של איגוד המרדימים.

בעת מגפת הקורונה, טיפלה בחולי קורונה רבים. בהמשך פרסמה פוסט בפייסבוק בו הביעה תמיכה בחיסונים ויצאה בפומבי נגד מתנגדי החיסונים בטענה שהללו מסכנים את עצמם ואחרים.

ברומיקר אם ל-3 בנות.

## מחקריה
פרופ' ענב פרסמה למעלה משלוש מאות מחקרים ומאמרים.

ב-2017 הובילה מחקר שבדק את ההבדל בין גברים לנשים בטיפול בהחייאת לב-ריאה. המחקר גילה כי לגברים יש סיכוי גדול פי 5 מלנשים לקבל טיפול מציל חיים, אינטנסיבי ומועיל יותר.

ב-2019 הובילה מחקר שבדק את היעילות והבטיחות של כלורוקין לטיפול ב-COVID-19. המחקר זיהה כי השימוש בתרופה אינו מוכח.

ב-2021 הובילה מחקר שבדק מתן תרופות ניסיוניות לחולי קורונה בבתי חולים בגל הראשון של הקורונה ואת השפעתן על הישרדות החולים. בנוסף בחן המחקר את הקשר בין חומרת המחלה לבין מתן תרופות מרובות. המחקר התפרסם בז'ורנל Advances in Therapy.

פרופ' ענב היא עורכת מאשרת של קוקרן למטה-אנליזה. היא עורכת המשנה של העיתון Critical Care ונחשבת מומחית לשיטות מחקר. 

## פרסים והוקרה
* 1998 – מחלקת הרדמה וטיפול נמרץ הדסה עין כרם: מתמחה מצטיינת.
* 2001, 2002, 2003, 2011, 2012– רשימת הדיקן של בית הספר לרפואה בירושלים: מרצה מצטיינת.
* 2002 – פרס אייזנברג למחקר
* 2006, 2007 – פרס מונבר למחקר
* 2008 – פרס ה־American College of Surgeons למחקר מצטיין

## קישורים חיצוניים
* שרון ענב ברומיקר באתר של בית החולים שערי צדק
* שרון ענב ברומיקר ב־ResearchGate
* 

## הערות שוליים

קטגוריה:סגל מרכז רפואי הדסה
קטגוריה:סגל המרכז הרפואי שערי צדק
קטגוריה:בעלות תואר דוקטור לרפואה מהאוניברסיטה העברית בירושלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:ישראלים שנולדו ב-1964
קטגוריה:ישראליות שנולדו ב-1964
דרגון C112

**Dragon C112** היא קפסולת חלל אמריקאית שהייתה מיועדת להעברת מטענים לתחנת החלל הבין-לאומית ובדרך חזרה הועמסה בציודים ומסמכים. הטיסה הראשונה בוצע בשנת 2017. הטיסה השלישית ואחרונה הסתיימה בשנת 2020.

החללית הייתה קפסולת חלל מדגם דרגון ה-12 ואחרונה שנבנתה על ידי SpaceX. היא שוגרה לראשונה בשנת 2017 במסגרת משימה "SpaceX CRS-10". השיגור בוצע מנמל החלל קייפ קנוורל בעזרת משגר פאלקון 9. המשגר נחת בהמשך באזור נחיתה מס' 1 בקייפ קנוורל. חיבור לתחנת החלל בוצע על ידי זרוע רובוטי קנדארם2. לכידה, פירוק מטען, העמסה מחדש ושחרור בוצעו על ידי משלחת מס' 50 לתחנת החלל הבין-לאומית. נחיתה לכדור הארץ בוצע ב-19 במרץ 2017 בקרבת חופי קליפורניה. לאחר החלפת מגן טרמי ושדרוגים במספר מערכות היחידה הייתה מוכנה לשימוש חוזר.

השיגור השני בוצע בדצמבר 2019 במסגרת משימה "SpaceX CRS-16" לאחר מספר דחיות. המשגר B1050.1 היה מתוכנן לנחות באזור נחיתה מס' 1 אך לא הצליח להגיע ליעד ונחת בים בקרת החוף. הנחיתה בוצע ללא פגיעה במשגר והוא נותר שמיש לשיגורים נוספים. חיבור לתחנת החלל בוצע על ידי זרוע רובוטי קנדארם2. לכידה, פירוק מטען, העמסה מחדש ושחרור בוצעו על ידי משלחת מס' 57 לתחנת החלל הבין-לאומית ומשלחת מס' 58 לתחנת החלל הבין-לאומית. הנחיתה התרחשה ב-14 בינואר בקרבת חופי קליפורניה. לאחר החלפת מגן טרמי ושדרוגים במספר מערכות היחידה הייתה מוכנה לשימוש חוזר.

השיגור השלישי בוצע במרץ 2020 במסגרת משימה "SpaceX CRS-20" לאחר מספר דחיות. המשגר B1059.2 נחת באזור נחיתה מס' 1. חיבור לתחנת החלל בוצע על ידי זרוע רובוטי קנדארם2. לכידה, פירוק מטען, העמסה מחדש ושחרור בוצעו על ידי משלחת מס' 62 לתחנת החלל הבין-לאומית ומשלחת מס' 63. הנחיתה התרחשה ב-7 באפריל בקרבת חופי קליפורניה.

לאחר חזרה ממשימה שלישית הוחלט להוציא את החללית משימוש. 

## תיאור משימות

## קישורים חיצוניים

* משימה SpaceX CRS-10
* משימה SpaceX CRS-16
* משימה SpaceX CRS-20

קטגוריה:חלליות מטען ואספקה
קטגוריה:SpaceX
אלי כהן (בנקאי)

**אלי כהן** (נולד ב-2 באפריל 1975) הוא מנכ"ל הבנק הבינלאומי, החל מחודש נובמבר 2023.

## ביוגרפיה
נולד וגדל בצפת. שירת בצה"ל בחיל המודיעין כמפקד צוות.

בהשכלתו הוא רואה חשבון מוסמך. בשנת 2000 השלים תואר ראשון במינהל עסקים עם התמחות בחשבונאות ומימון במכללה למינהל. בין השנים 2003–2005 השלים תואר שני במשפטים באוניברסיטת בר-אילן.

החל לעבוד בבנק הבינלאומי הראשון בשנת 2004, ולאורך השנים כיהן במגוון תפקידים. תפקידו הקודם היה סמנכ"ל וראש חטיבת ניהול הסיכונים, אליו התמנה בשנת 2019. קודם לכן ניהל כשש שנים את מחלקת התכנון בבנק, ולפני תפקיד זה שימש כעוזר אישי, מנהל מטה מנכ"ל הבנק ואנליסט אשראי בחטיבה העסקית.

נשוי לקרן ואב לשלושה ילדים. מתגורר בקריית אונו.

## קישורים חיצוניים

## הערות שוליים

קטגוריה:מנכ"לים ישראלים
קטגוריה:מנהלי הבנק הבינלאומי
קטגוריה:מנהלי בנקים ישראלים
קטגוריה:רואי חשבון ישראלים
קטגוריה:בוגרי אוניברסיטת בר-אילן
קטגוריה:בוגרי המסלול האקדמי המכללה למינהל
קטגוריה:צפת: אישים
קטגוריה:ישראלים שנולדו ב-1975
קצוהירו אוטומו

ממוזער|290px|קצוהירו אוטומו על האופנוע מאקירה, 2016
**קצוהירו אוטומו** (יפנית: 大友克洋; נולד ב-14 באפריל 1954) הוא אמן מאנגה, תסריטאי, אנימטור ובמאי קולנוע יפני. ידוע בשל היותו היוצר של "אקירה" - הן סדרת המאנגה המקורית מ-1982 והן העיבוד הקולנוע.

## חיים מוקדמים
אוטומו נולד בעיר טומה אשר במחוז מיאגי שביפן. עוד מגיל צעיר גילה עניין רב בציור ובלספר סיפורים. לאחר שסיים את לימודיו בתיכון אוטומו עבר לטוקיו על מנת להתחיל לעבוד כאמן מאנגה.

## קריירה
### מאנגה
אוטומו החל את הקריירה המקצועית שלו בתעשיית המאנגה בסוף שנות ה-70. בתחילה לקח חלק ביצירת סיפורים קצרים שונים. פריצת הדרך שלו הייתה כאשר עבד על סדרת המאנגה "Domu: A Child's Dream" אשר זכתה לשבחים רבים.

בהמשך, סדרת המאנגה "אקירה", אשר פורסמה במקור במגזין *Young Magazine* בין השנים 1982–1990, הייתה הסדרה המצליחה ביותר של אוטומו והיא זכתה לפופולריות רבה ברחבי העולם.

### אנימה
ההצלחה של סדרת המאנגה אקירה הובילה להפקת העיבוד הקולנועי שלה ב-1988, אשר אוטומו כתב את התסריט שלו וביים אותו.

בעקבות ההצלחה של הסרט אוטומו לקח חלק לאורך השנים בבימוי של סרטי אנימה נוספים כמו "מטרופוליס", אשר יצא לאקרנים בשנת 2001, ו"סטימבוי", אשר יצא לאקרנים בשנת 2004.

## חיים אישיים
אוטומו נשוי ליוקו אוטומו. לבני הזוג יש בן אחד בשם שוהי אוטומו אשר גם הוא אמן.

## פרסים
* פרס סיון לקומיקס הטוב ביותר (1982)
* פרס המדע בדיוני היפני (1983)
* פרס סיון לקומיקס הטוב ביותר (1984)
* היכל התהילה של ויל אייזנר (2012)
* פרס וינזור מקיי (2013)
* מדליית כבוד עם סרט סגול (2013)
* קצין מסדר האמנויות והספרות (2014)
* הפרס הגדול של העיר אנגולם (2015)

## ביבליוגרפיה נבחרת
* 1980–1981 - Domu: A Child's Dream
* 1982–1990 - אקירה

## פילמוגרפיה נבחרת
### סרטי אנימה באורך מלא
* 1988 - אקירה (שימש כבמאי וכתב את התסריט)
* 1991 - Rōjin Z (כתב את התסריט)
* 2001 - מטרופוליס (כתב את התסריט)
* 2004 - סטימבוי (שימש כבמאי וכתב את התסריט)

### סרטי לייב אקשן
* 1991 - World Apartment Horror (שימש כבמאי וכתב את התסריט)
* 2006 - Mushishi (שימש כבמאי)

## קישורים חיצוניים

## הערות שוליים

קטגוריה:במאי קולנוע יפנים
קטגוריה:אנימטורים יפנים
קטגוריה:זוכי פרס אנני
קטגוריה:יפנים שנולדו ב-1954